CELEX: 62020TN0469
Language: lv
Date: 2020-07-21 00:00:00
Title: Lieta T-469/20: Prasība, kas celta 2020. gada 21. jūlijā – Nīderlande/Komisija

19.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 348/22
            
         
      Prasība, kas celta 2020. gada 21. jūlijā – Nīderlande/Komisija
      (Lieta T-469/20)
      (2020/C 348/31)
      Tiesvedības valoda – holandiešu
      
         Lietas dalībnieki
      
      
         Prasītāja: Nīderlandes Karaliste (pārstāvji: M. Bulterman, J. Langer un M. de Ree)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Komisijas 2020. gada 12. maija lēmumu C(2020) final 2998 par valsts atbalstu SA.54537 (2020/NN) – Nīderlande, ogļu aizliegums elektroenerģijas ražošanai Nīderlandē;
               
            
                  —
               
               
                  piespriest Eiropas Komisijai atlīdzināt tiesāšanas izdevumus.
               
            
         Pamati un galvenie argumenti
      
      Prasība ir pamatota ar pieciem pamatiem:
      
                  1.
               
               
                  Kļūdaina LESD 107. panta pirmās daļas piemērošana, jo Komisija esot pieņēmusi, ka Vattenfall esot piešķirta priekšrocība.
               
            
                  2.
               
               
                  Kļūdaina LESD 107. panta pirmās daļas piemērošana, jo Komisija esot vadījusies no kļūdainas pierādījumu sadales.
               
            
                  3.
               
               
                  LESD 296. pantā noteiktā pienākuma norādīt pamatojumu neizpilde, jo Komisija neesot ne pamatojusi, kāpēc kompensācijas prasības pastāvēšana esot apšaubāma, ne konstatējusi, cik liela ir no Vattenfall saņemtā pārmērīgā kompensācija, un lēmums esot iekšēji pretrunīgs.
               
            
                  4.
               
               
                  LESD 107. panta trešās daļas pārkāpums, jo Komisija esot atzinusi Vattenfall piešķirto kompensāciju par saderīgu ar iekšējo tirgu, kaut arī tai nav tādu tiesību.
               
            
                  5.
               
               
                  Tiesiskās drošības principa pārkāpums, jo Komisija neesot konstatējusi, vai Vattenfall piešķirtā kompensācija ir jāuzskata par valsts atbalstu LESD 107. panta pirmās daļas izpratnē.